નવી દિલ્હી: છેલ્લા કેટલાક દિવસથી દેશના વિવિધ વિસ્તારમાં ઠંડીનું જોર વધી રહ્યું છે ત્યારે સમગ્ર ઉત્તર ભારત કાતિલ ઠંડીની લપેટમાં આવી ગયું છે. દિલ્હી અને જમ્મુમાં સિઝનનો ગઈ કાલે સૌથી ઠંડો દિવસ રહ્યો હતો જ્યારે સિમલામાં ઠંડીથી બચવા ગેસની સગડીથી તાપણું કરતા પાંચ શ્રમિકોનાં ગૂંગળાઈ જવાથી મોત નીપજ્યાં હતાં. બીજી તરફ ગાઢ ધુમ્મસથી ૫૫ ટ્રેન મોડી દોડી રહી છે. અને ૧૪ ટ્રેન રદ કરવામાં આવી છે. બીજી તરફ બિહાર, ઝારખંડ, રાજસ્થાન અને ઉત્તર પ્રદેશમાં પણ હાલ કાતિલ ઠંડી પડી રહી છે. સિમલામાં ગ્રામીણ વિસ્તાર શડોગમાં કામ કરતા શ્રમિકો ઠંડીથી બચવા ગેસની સગડીથી તાપણું કરતા હતા ત્યારે ગેસની ગૂંગળામણથી પાંચ શ્રમિકનાં મોત થયાં હતાં.